## Odluka o donošenju Prostornog plana Nacionalnog parka "Paklenica"

### NN 23/2001 (23.3.2001.), Odluka o donošenju Prostornog plana Nacionalnog parka "Paklenica"

# ZASTUPNIČKI DOM HRVATSKOGA SABORA

if !supportEmptyParas endif

414

Na temelju odredbe članka 22. stavka 1. Zakona o prostornom uređenju
(»Narodne novine«, br. 30/94., 68/98. i 61/00.) i članka 28. Zakona o zaštiti
prirode (»Narodne novine«, br. 30/94. i 72/94.), Zastupnički dom Hrvatskoga
sabora na sjednici 8. ožujka 2001., donio je

## ODLUKU

### O DONOŠENJU PROSTORNOG PLANA NACIONALNOG PARKA »PAKLENICA«

I.

Donosi se Prostorni plan područja Nacionalnog parka »Paklenica« (u
daljnjem tekstu: Plan).

II.

Plan se sastoji od tekstualnog i grafičkog dijela koji se čuvaju u
ministarstvu nadležnom za poslove prostornog uređenja i nadležnom županijskom
zavodu.

III.

Odredbe za provođenje Plana sastavni su dio ove Odluke i objavljuju se u
»Narodnim novinama«.

IV.

Danom stupanja na snagu ove Odluke prestaje važiti Odluka o donošenju
Prostornog plana Nacionalnog parka Paklenica (»Narodne novine«, br. 15/86.).

V.

Ova Odluka stupa na snagu osmoga dana od dana objave u »Narodnim
novinama«.

Klasa: 351-01/01-01/01
Zagreb, 8. ožujka 2001.

ZASTUPNIČKI DOM HRVATSKOGA SABORA

Predsjednik
Zastupničkog doma Hrvatskoga sabora
**Zlatko Tomčić,** v. r.

if !supportEmptyParas endif

––––––– ODREDBE ZA PROVOĐENJE PLANA –––––––

1. OPĆE ODREDBE

1. Prostorni plan Nacionalnog parka Paklenica (u daljnjem tekstu: Plan)
donosi se za područje Nacionalnog parka »Paklenica« (u daljnjem tekstu: Park),
sukladno Zakonu o izmjenama Zakona o proglašenju šume Paklenica nacionalnim
parkom (»Narodne novine«, br. 15/97.).

2. Planom se utvrđuju:

- ciljevi prostornog
uređenja,

- posebna obilježja područja
Parka,

- temeljna organizacija
prostora,

- mjere korištenja, uređenja
i zaštite Parka,

- uvjeti izgradnje i uređenja
prostora,

- mjere provedbe Plana.

3. Planom su utvrđeni
dozvoljeni zahvati u prostoru.

4. Plan je sadržan u
elaboratu »Prostorni plan Nacionalnog parka Paklenica« što ga je izradio Zavod
za prostorno uređenje Zadarske županije, Zadar 2000. godine, a sastoji se od:

I. Tekstualnog dijela u
jednoj knjizi s nazivom

   Prostorni plan Nacionalnog parka »Paklenica«

II. Grafičkih prikaza u
mjerilu 1:25 000 s nazivima:

1. Korištenje i namjena
prostora

2. Uvjeti uređenja i zaštite
prostora.

2. CILJEVI PROSTORNOG UREĐENJA

5. Sukladno funkcijama Parka, Planom se određuju ciljevi prostornog
uređenja i to osobito:

- usmjeriti valorizaciju prostora Nacionalnog parka glede očuvanja i
zaštite izvornosti prirode i razvoja znanstveno-istraživa­čkih, edukacijskih i
turističko-rekreacijskih funkcija,

- osigurati specifičan tretman prostora Nacionalnog parka u kontekstu
vrednovanja i zaštite cjelokupnog masiva planine Velebit,

- usmjeriti korištenje i oblikovanje prostora Nacionalnog parka suk­ladno
potrebama zaštite i razvoja prostora,

- odrediti zoniranje prostora sukladno definiranim namjenama i
planiranim korištenjem prostora,

- definirati i locirati moguću i potrebitu izgradnju na prostoru unutar
granica Nacionalnog parka,

- usmjeriti etapni razvoj Nacionalnog parka paralelno s izgrad­njom i
uređenjem njegovog prostora,

- odrediti potrebitu detaljnu dokumentaciju za daljnje detaljnije
uređenje i definitivno oblikovanje kao i moguću izgradnju na prostoru
Nacionalnog parka sukladno namjeni i zoniranju prostora,

- definirati urbanističko-tehničke uvjete planirane izgradnje i uređenja
prostora unutar granica Nacionalnog parka.

3. POSEBNA OBILJEŽJA PODRUČJA PARKA

6. Planom utvrđene površine
šuma čine jedan od temeljnih fenomena Nacionalnog parka, a kao sastavni dio
svih zona na pod­ruč­ju Parka postaju osnova za korištenje Parka.

7. Na temelju dosadašnjih
istraživanja Planom se utvrđuju ostale prirodne i kulturne vrijednosti Parka i
to osobito:

- vrijedne šumske cjeline,

- značajne predplaninske
cjeline,

- stalni i povremeni
vodotoci,

- izvori-vrela,

- značajne geomorfološke
cjeline,

- značajni geomorfološki
prijevoj,

- sipari,

- speleološki objekti,

- značajne florističke
cjeline,

- geološki rezervat,

- ornitološki rezervat,

- graditeljska baština.

8. Na tememlju dosadašnjih
saznanja Planom se utvrđuju pri­rod­ni i kulturni potencijali Parka i to
osobito:

- vidikovci,

- postojeće skupine kuća,

- vodenice i mlinovi,

- tunel u živoj stijeni.

4. TEMELJNA ORGANIZACIJA PROSTORA

9. Planom se utvrđuju
sljedeće osnovne zone na području Parka:

- zona divljine,

- zona rekreacije.

Pod zonama u smislu stavka 1.
ove točke, smatraju se u orijentacijskim granicama prirodne i funkcionalne
cjeline s odgovaraju­ćom namjenom i režimom uređenja prostora sukladno osnovnim
funk­cijama Nacionalnog parka.

10. Zona divljine je prostor
Nacionalnog parka u kojem se ne planiraju zahvati u prostoru, već se zatečeno
stanje najstrože zašti­ćuje i zadržava u potpunosti.

11. Zona rekreacije je
prostor Nacionalnog parka koji je prvenstveno namijenjen posjećivanju širokog
kruga posjetitelja. To je pro­stor u kojem je potrebno urediti postojeći splet
planinarskih staza i izletničkih trasa i puteva, te sanirati i rekonstruirati
postojeće stanove stočara i ratara.

12. Planom se utvrđuju
građevine unutar granica Nacionalnog parka i to osobito:

- ulazi,

- recepcije,

- sanitarni čvorovi,

- parkirališta,

- sustav pješačkih staza,

- planinarska skloništa,

- planinarski domovi,

- alpinistički tereni,

- šumarska kuća,

- tunel u živoj stijeni,

- planinski zaselci,

- pristupna dvosmjerna
prometnica,

- jednosmjerna prometnica
kroz Park,

- vodoopskrbni cjevovod,

- TS 20 kV,

- dalekovod,

- relejna postaja mobilne
telefonije,

- protupožarna promatračnica.

5. MJERE KORIŠTENJA, UREĐENJA I ZAŠTITE PARKA

13. Na području Parka
zabranjeno je gospodarsko iskor­iš­ta­vanje šuma. Uređivanje šuma izvodit će se
sukladno posebno izra­đenom i odobrenom programu gospodarenja i unapređivanja
šuma na prostoru Nacionalnog parka »Paklenica«.

Postojeće površine šuma ne
mogu mijenjati svoju namjenu i mogu se koristiti samo u skladu s osnovnim
funkcijama Parka.

14. Evidentirani posebni
geološki rezervat - područje glavne oledbe na Velebitu, koji obuhvaća:
Javornik-Oglavinovac-Ribnička vrata-Rujanska kosa-Malo Rujno-Zavrata zaštićuje
se u ukupnom prostornom obuhvatu.

15. Hidromorfološki elementi
na području Nacionalnog parka, koji uključuju sve stalne i povremene vodotoke,
izvore i vrela zaš­tićuju se kao dio prirodnih vrijednosti - krških
hidrografskih pojasa, mjerama za njihovo ograničeno korištenje.

16. Speleološki objekti na
području Parka zaštićuju se kao dio temeljnoga prirodnog fenomena krških
kanjonskih prodora, prila­go­đa­vanjem za organizirani prihvat posjetitelja
(Manita peć) i uklju­čivanjem u edukativne programe, kao i provođenjem daljnjih
istra­živanja s ciljem proširenja znanstvene i odgojno - obrazovne osnove dokumentacije
nacionalnog parka.

17. Na području Nacionalnog
parka zaštićuje se samoniklo planinsko bilje, a naročito endemične vrste.

18. Unutar područja
Nacionalnog parka zabranjen je lov.

19. Unutar područja
Nacionalnog parka dozvoljena je tradicionalna ispaša stoke i tradicionalno
poljodjelstvo.

20. Poljoprivredno zemljište u svezi s postojećom poljoprivred­nom
djelatnošću stanovnika pakleničkih zaselaka zadržava se u zatečenim granicama i
režimu korištenja.

6. UVJETI IZGRADNJE I UREĐENJA PROSTORA PARKA

21. Na prostoru unutar
granica Nacionalnog parka Planom se dozvoljava nova izgradnja prometnica,
recepcija sa sanitarnim čvorovima i parkirališta na ulazima u prostor Parka.

22. Građevine u funkciji
Parka čija je gradnja predviđena ovim Planom trebaju se locirati, projektirati,
izvoditi i koristiti sukladno s osnovnim funkcijama Nacionalnog parka na način
da ne ugrožavaju temeljne prirodne vrijednosti i oblikovno-fizionomska
obilježja kra­joli­ka.

23. Trasu planirane
prometnice koja prolazi kroz prostor Parka, od Gornjih Marasovića do
planinarskog doma, treba pažljivo ispitati i položiti terenom uz uvjete
maksimalnog poštivanja vrijednosti krajolika, preferirajući male zasjeke i
podzide, te pažljivo izvoditi usjeke.

24. Planirana prometnica iz
prethodnog članka može se izgraditi samo s jednim kolnim trakom širine 4,0 m i
ugibalištima za mimoilaženje. Završni sloj prometnice treba izvesti u asfaltu.

25. Jednosmjerna prometnica
funkcionirat će kao strogo režimska za prometovanje samo vozila Parka i to
isključivo u svrhu obavljanja osnovnih funkcija Nacionalnog parka.

26. Planom se utvrđuje
koridor širine 100 m unutar kojeg treba smjestiti pristupnu prometnicu do
Pakleničkog planinskog sela. Definitivnu trasu prometnice treba utvrditi njenim
idejnim projektom.

27. Dio planirane prometnice
iz prethodnog članka koji samo tranzitno prolazi prostorom Nacionalnog parka
preko Bojinca treba izvesti kao dvosmjernu planinsku prometnicu sa završnim
slojem asfalta, uz obvezatno maksimalno prilagođavanje trase reljefnim i pejsažnim
osobitostima terena.

28. Svu potrebnu
infrastrukturu treba izvesti u koridoru planirane prometnice.

29. Planom se dozvoljava
izgradnja objekata recepcije i sanitarnih čvorova isključivo uz ulaze na
prostor Nacionalnog parka, kod Gornjih Marasovića, Velikog Rujna i Stražbenice.

30. Planirane građevine mogu
biti isključivo prizemnice, maksimalne visine krovnog vijenca 3,50 m.

31. Objekti recepcije i
sanitarnih čvorova mogu se projektirati kao pojedinačne građevine ili u sklopu,
s tim da ukupna površina tlocrtnog gabarita ne prelazi 30 m2 .

32. Prilikom projektiranja
građevine potrebno je voditi računa o uklapanju u prirodnu cjelinu materijalom
i oblikom.

33. Za građevinski materijal
dozvoljena je upotreba kamena i drveta, dok će beton služiti isključivo kao
vezivo.

34. Krovne plohe u pravilu
treba rješavati kao kose, minimalnog nagiba 20o, a kao pokrov
koristiti kamene ploče ili crijep. Dozvoljena alternativa kosom krovu je
tradicionalni bačvasti krov.

35. Postojeći stambeni objekti
u sastavu graditeljskih sklopova pakleničkih planinskih zaseoka zadržavaju se
brojem, oblikom i gabaritom u cijelosti.

36. Pod postojećim
graditeljskim sklopovima pakleničkih planinskih zaseoka iz predhodnog članka, a
u smislu odredbi ovoga Plana, podrazumijevaju se sljedeće graditeljske cjeline:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
     ime zaseoka             broj postojećih građevina
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Bršljanuša                          2 građevine

      Gornji Marasovići              3 građevine

      Jasenar                              3 građevine

      Jurline                                4 građevine

      Katići                                3 građevine

      Kneževići                          4 građevine

      Parići                                 5 građevina

      Ramići                               4 građevine

      Rimenići                            3 građevine

      Škiljići
                              2 građevine
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

37. Planom se dozvoljava samo
rekonstrukcija postojećih građevina unutar navedenih graditeljskih sklopova
nekadašnijh planinskih zaseoka.

38. Prilikom rekonstrukcije
građevina mora zadržati tlocrtni gabarit i katnost u cijelosti.

39. Zatečeni građevinski materijal
(kamen i drvo), konstruktivni oblik i tradicionalni izraz u graditeljstvu treba
zadržati u potpunosti kao vrijedan spomen graditeljske baštine. Upotreba betona
dozvoljava se samo kao vezivo.

40. Planom je dozvoljena
prenamjena postojećih stambenih objekata isključivo radi njihove provedbe u
funkciju Nacionalnog parka i to kao muzejski prostori, prodavaonice suvenira i
manji ugostiteljski sadržaji (cafe bar ).

41. Rekonstrukcija mora
sadržavati snimku postojećeg stanja i opseg rekonstrukcije građevine.

42. Prilikom izdavanja
lokacijske dozvole za rekonstrukciju postojećih građevina potrebno je zatražiti
mišljenje Ministarstva kulture.

43. Za ostale građevine s
Planom predviđenim statusom kulturnih vrijednosti i potencijala Parka (vodenice
i mlinovi) vrijedi isti režim kao i za postojeće skupine kuća pakleničkih
zaselaka.

44. Postojeći tunel u živoj
stijeni koji se sastoji od spleta hodnika, podzemnih prostorija i ulaza treba
staviti u funkciju Nacionalnog parka.

45. Sukladno postavkama Plana
mogući sadržaji u sklopu budućega prezentacijskog centra su muzejsko -
izložbeni prostor, press klub, višenamjenska dvorana, prodavaonica suvenira,
cafe bar, prodavaonica alpinističke opreme, ambulanta i sanitarije.

46. Postojeći planinarski
dom, šumska kuća i planinarska skloništa na prostoru Nacionalnog parka
zadržavaju se u zatečenom broju.

47. Građevine iz prethodnog
članka zadržavaju se u postoje­ćem gabaritu i definiranoj namjeni.

48. Planom se dozvoljava samo
adaptacija postojećih gra­đe­vi­na u funkciji Parka (planinarski dom, skloništa
i šumska kuća), u slučaju kada to zahtijeva dotrajalost cjelokupne građevine
ili pojedinih dijelova.

49. Pješačke staze na
području Parka mogu se rekonstruirati uz obvezatno uvažavanje tradicionalnog
načina izvedbe planinarskih staza.

Tradicionalan način iz
prethodnog stavka podrazumjeva pop­lo­čavanje staza kamenom uz korištenje
betona isključivo kao veziva.

50. Sve staze moraju biti obilježene putokazima i oznakama koje se
izvode sukladno s prethodno usvojenim tipovima, a mogu sadržavati i manje
prostore za odmor i boravak s odgovarajućom opremom za sjedenje.

Pod opremom za sjedenje, u smislu odredbi ovoga Plana, podrazumijevaju
se isključivo drvene klupe i nadstrešnice.

51. Na opasnim mjestima i područjima staze se moraju osigurati na
odgovarajući način.

52. Način korištenja pješačkih staza ovisit će o budućim rekreacijskim i
edukacijskim programima.

53. Vodoopskrba građevina unutar Parka rješavat će se u pravilu
izgradnjom vlastitih cisterni.

Iznimno, gdje to uvjeti dozvoljavaju, vodoopskrba se može izraditi
priključenjem na postojeće vodoopskrbne kapacitete i objekte, bez dodatnih
zahvata u vodne resurse Parka.

54. Odvodnja otpadnih voda
rješavat će se pojedinačno za svaki objekat u zatvorenoj trodijelnoj
vodonepropusnoj septičkoj jami.

55. Elektroopskrba na
području Parka rješavat će se u pravilu autonomnim izvorima energije.

56. Opskrba električnom
energijom postojećeg tunela može se izvesti kabelskim dalekovodom u koridoru
pristupne ceste uz odgovarajuću TS.

57. Za potrebe planiranih
sadržaja u sklopu budućega prezentacijskog centra u postojećem tunelskom
skloništu osigurat će se telefonski priključci iz postojeće mjesne centrale u
Starigradu-Paklenici.

Na ostalom prostoru unutar
granica Nacionalnog parka veze treba rješavati isključivo bežičnim sustavima
veza.

58. Učinkovita protupožarna
zaštita osigurat će se postav­ljanjem protupožarne promatračnice na lokaciji
Crni vrh, u zoni najveće opasnosti od požara.

Odabrana lokacija utvrđena je
Planom protupožarne zaštite prostora Nacionalnog parka »Paklenica«.

59. Protupožarna
promatračnica iz prethodnog članka sastoji se od metalne konstrukcije visine 15
m, na vrhu koje je smještena videokamera s infracrvenim senzorima i solarnim
ćelijama.

60. Za potrebe smještaja
akumulatora, pratećih uređaja i opreme dozvoljava se izgradnja spremišta
neposredno uz promatračnicu.

Spremište iz prethodnog
stavka mora se graditi isključivo u kamenu i drvu, a upotreba betona dozvoljena
je samo kao vezivo. Maksimalni tlocrtni gabarit spremišta je 6,0 m2, a visina 3,0 m.

61. Postavom planirane
protupožarne promatračnice osigurat će se telemetrijski video i IC nadzor nad
prostorom Nacionalnog parka.

62. Zbrinjavanje otpada s
područja Parka treba rješavati na prostoru izvan granica Nacionalnog parka na
temelju načela: Sve što uđe na prostor Nacionalnog parka treba iz njega i
iznijeti.

63. Konačna lokacija deponije odredit će se sukladno smjernicama
županijskog plana, a nakon detaljnih istraživanja i procjene utjecaja na
okoliš.

7. MJERE PROVEDBE PLANA

64. Plan provodi Javna ustanova »Nacionalni park Paklenica«, sa
sjedištem u Starigradu-Paklenici.

65. Nadzor nad
provedbom Plana provodi Ministarstvo zaštite okoliša i prostornog uređenja.

---

if !supportEmptyParas endif

Odluka, NN 23/2001-414